Diari Oficial de la Generalitat Valenciana


Sumari del DOGV 3503, del 26-05-1999 (1999/4876)

DECRET 71/1999, de 17 de maig, del Govern Valencià, pel qual es modifica el Decret 170/1992, de 16 d'octubre, del Govern Valencià, que aprova l'Estatut de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/05/17/71/dof/vci/html**

### Dades del document

Número de DOGV
:   3503

Data del DOGV
:   26-05-1999

Secció del DOGV
:   I. DISPOSICIONS GENERALS

Número del document
:   1999/4876


Data del document
:   17-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * aigua residual
    * reglament intern
    * legislació
    * empresa pública

DECRET 71/1999, de 17 de maig, del Govern Valencià, pel qual es modifica el Decret 170/1992, de 16 d'octubre, del Govern Valencià, que aprova l'Estatut de l'Entitat Pública de Sanejament d'Aigües Residuals de la Comunitat Valenciana. [1999/M4876]
  
El present decret modifica l'estatut pel qual es regeix l'Entitat Pública de Sanejament d'Aigües Residuals de la Comunitat Valenciana, després de la redacció donada a aquest pel Decret 47/1995, de 22 de març, del Govern Valencià, que el modificà en dos aspectes concrets, els quals foren la regulació expressa i normativa del règim d'assistència jurídica a l'entitat de Sanejament pel Gabinet Jurídic de la Presidència i la modificació del règim mínim de sessions anuals del Consell d'Administració.
  
La modificació que en aquest moment es presenta, respon a la sofrida per la Llei 2/1992, de 26 de març, de Sanejament de les Aigües Residuals de la Comunitat Valenciana, a través de la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana (publicada en el DOGV núm. 3.404, de 31 de desembre de 1998).
  
L'ampliació de l'àmbit d'actuació de la Llei 2/1992, en el sentit d'entendre compresa en aquest la realització d'obres d'infraestructures per al proveïment d'aigües de caràcter general, així com la subsegüent assumpció de les dites competències per part de l'Entitat Pública de Sanejament d'Aigües Residuals, porten aparellada la necessitat de modificar l'estatut de la mencionada entitat pública.
  
En virtut d'això, a proposta conjunta dels consellers d'Obres Públiques, Urbanisme i Transports i de Medi Ambient, i prèvia deliberació del Govern Valencià, en la reunió del dia 17 de maig de 1999,
  
DECRETE
  
Article únic
  
L'article 2, paràgraf primer, del Decret 170/1992, de 16 d'octubre, del Govern Valencià, pel qual s'aprovà l'Estatut de l'Entitat Pública de Sanejament d'Aigües Residuals de la Comunitat Valenciana queda redactat de la forma següent:
  
Article 2, paràgraf primer.
  
"Constitueix l'objecte de l'Entitat de Sanejament la gestió, l'explotació d'instal·lacions i serveis i l'execució d'obres, tant d'infraestructures per al proveïment d'aigües amb caràcter general com per al tractament i la depuració d'aigües residuals, i, si és procedent reutilització de les aigües depurades, així com la gestió de recaptació del cànon de sanejament, tot això de conformitat amb allò que s'ha establit en la Llei 2/1992, de 26 de març, de Sanejament de les Aigües Residuals de la Comunitat Valenciana, modificada per mitjà de la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana".
  
Disposició final
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 17 de maig de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El conseller de Medi Ambient,


Còpia Permalink ELI